Jeg er så uheldig, at jeg taber min telefon på en p-plads og smadrer den. Da jeg er på job i Kolding, tænker jeg, at det er naturligt at tage i Kolding Storcenter, i stedet for Bilka i Odense, hvor jeg normalt handler.
Da jeg kommer til den lille satellit foran Bilka i storcenteret, bliver jeg mødt af en ung sød fyr, de andre havde travlt med at jonglere med solbriller og være fjollede. Han forklarede mig, at ville jeg have en ny mobil mangen til den gamle, skulle jeg PÅ GRUND AF EN FEJL I JERES SYSTEM også have et nyt nummer :-(  Hmmm, det blev jeg ret ked af, for jeg har har haft det nummer de sidste 15 år. Jeg måtte acceptere den forandring til sidst. Udover sim-kort med nyt nummer, købte jeg også sim-kort til min tablet. Hjemme igen glædede jeg mig til at installere sim-kortet i min Samsung-tablet, men det kunne IKKE lade sig gøre, det passede ikke - HVORFOR OPLYSTE HAN MIG IKKE OM DET, NÅR JEG NU FORTALTE; AT JEG HAR EN TABLET OG IKKE EN I-PAD ??
Min søn, der tidligere har arbejdet i branchen, kunne ikke forstå at jeg ikke kunne beholde mit gamle nummer og da jeg alligevel IGEN skulle til Kolding ugen efter, ja så kunne jeg svinge omkring sattelit-butikken i Kolding Storcenter, når det nu var på grund af EN FEJL I JERES SYSTEM. Det var ikke helt de samme der var på job den dag, så jeg fortalte min historie forfra og fik at vide at, jeg GODT KUNNE BEHOLDE MIT GAMLE NUMMER, men at jeg var bundet til mit abonnement på det nye nummer og bare skulle skynde mig hjem og sige det op via kundeservice - det var helt ok for mig :-) Jeg købte den dag også en antenne til min tablet, hvor sim-kortet kunne passe i til kr 800,-.
Jeg ringer nogle dage efter til kundeservice for at, opsige mit abonnement på det nye nummer. Ekspedienten beder mig vente i teleforen alt imens han foreligger sagen for hans chef. Da han vender retur, fortæller han mig, at jeg er ikke er blevet ekspederet korrekt og at virksomheden har lidt problemer med de ekspeditioner der af og til foregår, så han beder mig om IGEN at tage til Kolding og tale med butikschefen der. Jeg beder ham notere hvad han har talt med mig om, da jeg er ved at tabe både tråden i det og tålmodigheden - hvilket sjældent sker for mig.
I går tager jeg så til Kolding igen. Jeg går ind i butikken i Rød Gade og spørger efter butikschefen og forklarer mit erindre.  Han forklarer mig pænt, at han IKKE er chef i sattelitten ved Bilka, men at han vil ringe efter vedkommende. Hun er tilfældigt i nærheden og kommer hurtigt ind og spørger mig hvorfor jeg har henvendt mig i Rød Gade, når det nu er HENDE der er chef i den anden. Jeg svarer PÆNT, at jeg ikke var klar over at satelitten var en butik og jeg ikke lige kunne se hvem der var chef, derfor henvendte mig i butikken i Rød Gade. Jeg forklarede mit forhavende og hun kunne blot tilføje at hun havde læst min sag og at hun også havde talt med den unge mand der solgte mig telefonen og at han havde handlet korrekt og at jeg HAVDE sagt ja til et nyt nummer, hvortil jeg svarede: "Hvad skulle jeg ellers have gjort, når jeg nu havde brug for en ny telefon". Herefter blev jeg verbalt OVERFUSET og fik at vide: "at skulle jeg bare have en ny telefon, kunne jeg bare være gået i Bilka". Jeg spørger så pænt, om man kan købe Samsung som min i Bilka, hvortil jeg så IGEN får et FLABET svar, "at hvor skulle hun dog vide det fra, hun arbejder jo, som jeg kan se, ikke i Bilka !!!!  Jeg bliver nu nødt til at respondere, at jeg på ingen måde er kommet for at lave ballade, men at jeg bare gerne vil have afsluttet sagen og vide hvad jeg skal gøre i forhold til de numre jeg betaler for nu og jeg i øvrigt, når jeg har problemer med min telefon, finder det ret naturligt at går til min udbyder for at få hjælp. Hun beder mig om, at sige mit abonnement op på det nummer jeg ikke har brug for om 5 mdr., hvortil jeg siger, at det vil jeg huske og herefter forlader jeg forretningen. 
Jeg var dybt chokeret og ked af det da jeg kørte hjem. Jeg er selv konsulent og sælger og kunne dog ALDRIG finde på, at behandle mine kunder sådan, så ville det få konsekvenser - vi har ikke alle lige store kompetencer indenfor mobil og telefoni, derfor går vi til dem der ved noget og forventer at få en ORDENTLIG BEHANDLING.  Jeg handler ALDRIG MERE i Kolding afdelingerne og er IKKE bange for at fortælle min oplevelse.

Venlig men bestemt hilsen.